584 L. A. Neiigebauer, 



extremam costae spuriae secundae et musculum coracobrachialem 

 inferiorem in cavurn thoracis intrans fere eodem loco cum venis 

 aj cutanea abdominopectorali, b) infrascapulari anterio- 

 re, c) thoracica externa anteriore et d) thoracica externa 

 posteriore confluit et in venam subclaviam coramutatur. 



B. VEME PECTORIS EXTEMAE. 



(In Gallo gallinaceo.) 

 a. VENA CUTANEA ABDOMINOPECTORALIS. 

 § 90. 



Omnis cutis ad organon incubatorium pertinens est instructa 

 denso plexu venoso, cuius sanguis utrinque omnino tribus venis col- 

 ligitur. Quarum una prope niediam fere lineam albarn orta ex initio 

 recta retrorsum currit, postea autem extrorsum abiens trans partera 

 posteriorem ossis pubis ad excisuram ischiadicam posteriorem tendit 

 perque eam in pelvim intrat. Est haec vena cutanea pubica. 

 Secunda, vena cutanea abdominofemoralis, abit e medio 

 latere abdominis, ubi ipsa cum illa priore communicat, sursum ad 

 systema venae cruralis. Terlia denique, abdominopectoralis, in- 

 cipit ab exordio venae cutaneae pubicae et decurrit, arteriae cutaneae 

 abdominali comes, ex initio secundum lineam albam fere recta antror- 

 sum dein trans faciem inferiorem musculi pectoralis maioris oblique 

 antrorsum extrorsum et sursum regionem axillarem versus, infra quam 

 ipsa circum musculi pectoralis maioris marginem externum ad costa- 

 rum faciem inferiorem flectitur et, recepta interdum vena infrascapu- 

 lari, in ultimam partem venae axillaris effunditur. 



Recipiuntur a vena cutanea abdominopectorali multae venae cu- 

 tis musculum pectoralem maiorem, scapulam, posteriorem lateralem 

 partem thoracis et latus cruris externum obtegentis, inter quas ea, 

 quae a crure venit, certe maxima est. 



